VENDIM
Nr. 16, datë 6.2.2023

MBI PËRCAKTIMIN E ÇMIMIT TË SHITJES SË ENERGJISË ELEKTRIKE PËR VITIN 2023 PËR SHOQËRITË UJËSJELLËS-KANALIZIME, TË CILAT FURNIZOHEN NGA FURNIZUESI I MUNDËSISË SË FUNDIT

Në mbështetje të neneve 16 dhe 87, pika 4, të ligjit nr. 43/2015, “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, e ndryshuar dhe nenit 15 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 6.2.2023, pasi shqyrtoi relacionin me nr. 481/1 prot., datë 2.2.2023, të përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike për vitin 2023 për shoqëritë ujësjellës-kanalizime të cilat furnizohen nga Furnizuesi i Mundësisë së Fundit”, 
konstatoi se:
- Me shkresën nr. 565 prot., datë 24.1.2023, protokolluar me tonën me nr. 481 prot., datë 26.01.2023, shoqëria Furnizuesi i Shërbimit Universal (FSHU sh.a.) ka depozituar në ERE kërkesën për miratimin e çmimit të shitjes së energjisë elektrike për Shoqëritë e Ujësjellës-Kanalizime, të lidhura në nivelin e tensionit 35 kV, si dhe 20/10/6 kV, të cilat aktualisht shërbehen nga Furnizuesi i Mundësisë së Fundit.
- Korporata Elektroenergjitike Shqiptare (KESH sh.a.), me vendimin e Asamblesë së Përgjithshme të Aksionerit me nr. 10253/1, datë 4.1.2023, ka miratuar, ndër të tjera, çmimin mesatar të shitjes së energjisë elektrike për FSHU sh.a., me qëllim mbulimin e kërkesës për furnizim të shoqërive të ujësjellës-kanalizime, për vitin 2023, të lidhura në nivelin e tensionit 35 kV, si dhe 20/10/6 kV prej 5.70 lekë/kwh.
- Gjithashtu, bazuar në pikën 2, të nenit 8, të vendimit të Këshillit të Ministrave (VKM) nr. 456, datë 29.6.2022, “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, përcaktohet, se: “klientëve të përcaktuar në pikën 1, të këtij neni, i sigurohet furnizim i pandërprerë edhe në rast se kanë dalë në treg të liberalizuar dhe furnizohen nga Furnizuesi i Mundësisë së Fundit, sipas parashikimeve të ligjit nr. 43/2015, “Për sektorin e energjisë elektrike”, të ndryshuar”.
- Shoqëritë e Ujësjellës-Kanalizimeve janë ndër klientët me status të veçantë, të përcaktuar në pikën 1, të nenit 8, të VKM-së nr. 456/2022, si shoqëri të cilat sigurojnë furnizimin me ujë të pijshëm të konsumatorëve.
- Mbështetur në nenin 9, të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, komponentët që janë marrë në konsideratë për përcaktimin e çmimit të shitjes së energjisë elektrike nga Furnizuesi i Mundësisë së Fundit janë: kostot administrative, tarifa e shërbimit të rrjetit të transmetimit, tarifa e shërbimit të rrjetit të shpërndarjes, si dhe kthimi për riskun i përcaktuar në përqindje (3%). 
- Për sa i përket kostove të imbalancave, nuk janë komponent i formulës së përllogaritjes së çmimit të shitjes së energjisë elektrike, mbështetur në nenin 6 të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin nr. 201 të Bordit të ERE-s, datë 4.12.2017, e ndryshuar.
- Në zbatim të vendimit nr. 325, datë 14.12.2022, të Bordit të ERE-s, kostot administrative të aktivitetit të furnizimit me energji elektrike nga shoqëria FSHU sh.a. janë në vlerën 1.06 lekë/kWh.
- Tarifa e shërbimit të transmetimit të energjisë elektrike për periudhën 1 maj 2022–31 dhjetor 2024, e miratuar me vendimin e Bordit të ERE-s nr. 72, datë 13.4.2022, është 0.85 lekë/kWh.
- Kthimi për riskun prej 3% do të jetë në vlerën 0.17 lekë/kWh. 
- Komponentët e tjerë të përllogaritjes së çmimit të shitjes së energjisë elektrike për këtë kategori klientësh, në varësi të nivelit të tensionit ku janë të lidhur, janë tarifat e shpërndarjes së energjisë elektrike, të cilat janë miratuar me anë të vendimit nr. 73, datë 13.4.2022, dhe lënë në fuqi dhe për vitin 2023 me anë të vendimit nr. 324, datë 14.12.2022, të Bordit të ERE-s, si më poshtë vijon:
- Për shoqëritë ujësjellës-kanalizime të lidhura në nivelin e tensionit 35 kV
- Tarifa e shërbimit të shpërndarjes në nivel tensioni 35 kV, në zbatim të vendimit të Bordit të ERE nr. 73, datë 13.4.2022, do të jetë 1.55 lekë/kWh.
- Për shoqëritë ujësjellës-kanalizime të lidhura në nivelet e tensionit 20/10/6 kV
- Tarifa e shërbimit të shpërndarjes në nivel tensioni 20/10/6 kV në zbatim të vendimit të bordit të ERE nr. 73, datë 13.4.2022, do të jetë 3.99 lekë/kWh.
- Në zbatim të metodologjisë, aplikimit të FSHU sh.a. në cilësinë e Furnizuesit të Mundësisë së Fundit si dhe mbështetur në llogaritjet e ERE-s, çmimet e shitjes së energjisë elektrike për shoqëritë ujësjellës-kanalizime, të cilat furnizohen nga Furnizuesi i Mundësisë së Fundit janë përllogaritur si më poshtë:

- Bazuar në përcaktimet e metodologjisë respektive, elementet e formulës përllogaritëse si dhe të dhënat e paraqitura në aplikimin e shoqërisë, rezulton se çmimi i shitjes së energjisë elektrike të furnizuar nga Furnizuesi i Mundësisë së Fundit për shoqëritë e ujësjellës-kanalizime për vitin 2023 do të jetë:
- 9.33 lekë/kwh për shoqëritë ujësjellës-kanalizime të lidhura në nivelin e tensionit 35 kV; 
- 11.77 lekë/kwh për shoqëritë ujësjellës-kanalizime të lidhura në nivelet e tensionit 20/10/6 kV. 
Për gjithë sa më sipër, Bordi i ERE-s 

VENDOSI:

1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për vitin 2023, prej 9.33 lekë/kwh për shoqëritë ujësjellës-kanalizime të lidhura në nivelin e tensionit 35 kV. 
[bookmark: _GoBack]2. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për vitin 2023, prej 11.77 lekë/kwh për shoqëritë -analizime të lidhura në nivelet e tensionit 20/10/6 kV.
3. Ndryshimi i secilit element përbërës në llogaritjen e çmimit të shitjes së energjisë elektrike të furnizuar nga Furnizuesi i Mundësisë së Fundit, do të përbëjë shkak për rishikimin e këtij vendimi nga Bordi i ERE-s.
4. Drejtoria e Tarifave dhe Çmimeve, të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti

Njësia Çmimi Çmimi

CBEt Çmimi mesatar i ponderuar i blerjes së energjisë elektrike Leke/kWh 5.70 5.70

Pr Kthimi për riskun i përcaktuar në përqindje për vitin (3%)                                                                Leke/kWh 0.17 0.17

CA Kosto administrative të Furnizuesit të Mundësisë së Fundit Leke/kWh 1.06 1.06

TRr Tarifa e përdorimit të rrjetit të transmetimit Leke/kWh 0.85 0.85

TSHt Tarifa e përdorimit të rrjetit të shpërndarjes Leke/kWh 1.55 3.99

Çmimi i energjisë = CBEt +Pr* CBEt+ TRr+TSHt+CA  Leke/kWh

9.33 11.77



Nivelet e tensionit

Çmimi i energjisë elektrike të furnizuar nga Furnizuesi i Mundësisë së Fundit për Shoqëritë Ujësjellës Kanalizime, Viti 2023

